
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

             Privind, aprobarea asocierii în participaţiune dintre Primăria municipiului Focşani 

                           şi  SC UPC ROMÂNIA SA, în vederea amplasării a unui număr de cinci

                           stâlpi, pe teren aparţinând domeniului public al municipiului  Focşani, în 

                           suprafaţă  de 7, 5 mp.

            Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate înregistrat la nr.58636/ 15.11.2006 prin care se propune asocierii în participaţiune dintre Primăria municipiului Focşani  şi  SC UPC ROMÂNIA SA, în vederea amplasării a unui număr de cinci  stâlpi, pe teren aparţinând domeniului public al municipiului  Focşani, în                 suprafaţă  de 7, 5 mp.

       -  având în vedere adresa nr. 58636/ 08.11.2006 înaintată de SC UPC ROMÂNIA SA – Punct de lucru Focşani
        - în baza art. 38 alin (1), (2) lit. “c”, (7) lit.”c”  în temeiul art. 46 alin. 2' din Legea nr. 215/ 2001 privind administratia publica locala, cu modificările şi completările ulterioare.

HOTĂRĂŞTE :

         Art. 1. Se aprobă asocierea în participaţiune dintre Primăria municipiului Focşani  şi  UPC ROMÂNIA SA, în vederea amplasării a unui număr de cinci                           stâlpi, pe teren aparţinând domeniului public al municipiului  Focşani, în  suprafaţă  de 7, 5 mp.
        Art. 2. Se aprobă contractul de asociere în participaţiune dintre Primăria municipiului Focşani şi SC UPC România SA, conform anexei, care face parte integrantă din prezentul proiect de hotărâre.

         Art. 3. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul urbanism, Direcţia economică, şi Serviciul juridic-contencios,  administrarea domeniului public şi privat, publicitate.

PREŞEDINTE DE ŞEDINŢĂ,

Cezar MIHĂILESCU

                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                       Eduard CORHANĂ

Municipiul Focşani, 28 noiembrie 2006

Nr. 320

CONTRACT DE ASOCIERE ÎN PARTICIPAŢIUNE

Nr. 58636 din data de 07. 12.2006

      Cap.I.  PĂRŢILE CONTRACTANTE :

            Între : PRIMĂRIA MUNICIPIULUI FOCŞANI, str. D. Cantemir nr.1 bis, reprezentată prin ing. Decebal BACINSCHI – primar  şi Nataşa NEMEŞ – director executiv, pe de o parte, şi

           SC UPC ROMÂNIA SA, cu sediul în Bucureşti, şoseaua Nordului nr.62D, sector 1, având CUI 12288994, Punct de lucru Focşani, str. Bucegi nr. 21, judeţul Vrancea, reprezentată prin Nicolae Cristea- Manager operaţiuni zonale pe de altă parte s-a încheiat prezentul contract de asociere în participaţiune în temeiul Hotărârii Consiliului Local nr.320 din 28.11.2006                              în următoarele condiţii:

    Cap.II. Obiectul, forma juridică şi sediul asocierii.

             Art.1. Obiectul asocierii în participaţiune îl constituie exploatarea în comun de catre partile contractante a unui număr de 5 ( cinci) stâlpi, proprietatea UPC ROMÂNIA SA, Punct de lucru Focşani, amplasaţi pe teren apartinand domeniului public al municipiului Focşani, în suprafaţă de 7, 5 mp. 

             Art.2. Asocierea constituită prin prezentul contract nu are personalitate juridică, fiind reglementată de dispoziţiile art.251-256 Cod comercial. Titularul asocierii este SC UPC ROMÂNIA SA, punct de lucru Focşani, în vederea amplasării unui număr de 5 (cinci) stâlpi pentru realizarea investiţiei de dezvoltare a unei reţele de fibră optică integrată în reţeua deja existentă şi prin care sunt furnizate servicii CATV şi internet. Totodată stâlpii sunt utilizaţi şi pentru iluminatul public din zona Aleea Echităţii – Cartier Sud de către Primăria municipiului Focşani.

        Cap.III. Obligaţiilor părţilor contractante:

    Art.3.  Primăria municipiului Focşani:

           - acordă SC UPC ROMÂNIA SA, Punct de lucru Focşani, în exclusivitate dreptul de exploatare a suprafeţei de 7, 5 mp. în vederea amplasării unui număr de 5 (cinci) stâlpi, proprietatea SC UPC ROMÂNIA SA, Punct de lucru Focşani.

              SC UPC ROMÂNIA SA – Punt de lucru FOCŞANI :

              obţine toate aprobările şi avizele necesare amplasării stâlpilor:

          -   să suporte cheltuielile privind materialele şi manopera în vederea instalării stâlpilor ;

-     întreţine şi înlocuieşti stâlpii deterioraţi;

- 2-

-   la expirarea contractului va preda cei cinci stalpi catre Primaria Municipiului Focşani, fara a solicita dezdaunari;

        Cap.IV. Durata contractului.

       Art.6. Prezentul contract se încheie pentru o perioadă de 5 (cinci) ani, cu drept de prelungire şi renegociere a duratei, cu acordul expres al părţilor. 

        Cap. V. Clauze speciale.

      Art.7.  Eliberarea oricărei autorizaţii de către Primăria municipiului Focşani pentru utilizarea stâlpilor, care fac obiectul prezentului contract de asociere, drept suport pentru dezvoltarea unor alte reţele, de orice fel, se va face în baza unui accept al reprezentanţilor UPC România SA.

      Cap. VI. Rezilierea contractului.

        Art.8. Rezilierea contractului se poate face numai în următoarele condiţii:

· unilateral, dacă se constată că una din părţi nu respectă clauzele contractuale;

· la decizia unanimă a părţilor;

· în situaţie de forţă majoră;

· în condiţiile de faliment a SC UPC România SA;

·    în situaţia în care Consiliul Local al municipiului Focşani va da altă destinaţie terenului, cu notificarea intenţiei cu 30 (treizeci) de zile înainte. 

     Cap. VII. Forţa Majoră.

       Art. 9. Situaţia de forţă majoră, exonerează părţile de răspundere, în ceea ce priveşte îndeplinirea obligaţiilor ce le revin.

        Prin forţă majoră se înţelege orice eveniment independent de voinţa părţilor, imprevizibil şi inevitabil care împiedică părţile să-şi exercite parţial sau chiar integral obligaţiile.

        Partea care invocă forţa majoră, este obligată să notifice celeilalte părţi, în termen de 3 (trei) zile, producerea evenimentului şi să ia toate măsurile posibile în vederea limitării consecinţelor lui.

       Partea care nu a îndeplinit obligaţia comunicării, va suporta consecinţele cazului de forţă majoră căt şi neîndeplinirea celorlalte obligaţii.

    Cap. VIII. Jurisdicţie.

      Art.10.  Orice modificare în legislaţia actuală sau noi reglementări privind activitatea de furnizare service CATV şi internet, ce pot apare pe durata acestui contract afectând drepturile părţilor, vor determina renegocierea de bună credinţă, în vederea derulării în continuare a contractului.

      Art.11.    Eventualele dispute ivite între părţi în legătură  cu executarea contractului de faţă, se vor soluţiona pe cale amiabilă şi numai în caz de eşec acestea se vor rezolva jurisdicţional, competenţa de soluţionare fiind a instanţei de judecată.

     Art. 12.  Prezentul contract intră în vigoare din momentul în care a fost semnat de către ambele părţi stipulate în contract şi nici o altă interpretare, verbală sau în scris nu va afecta obligaţiile părţilor. Orice adăugiri, completări sau modificări aduse acestui contract vor fi valabile şi obligatorii pentru părţile contractante numai dacă vor fi făcute în scris şi semnate de ambele părţi.

           Încheiat astăzi 05.12.2006 în 3(trei) exemplare din care 1 (un) exemplar se înmânează SC UPC ROMÂNIA SA.

      PRIMĂRIA MUNICIPIULUI FOCŞANI                       SC UPC ROMÂNIA SA                                                                                 

          Primar,                           Director executiv,                 Punct de lucru Focşani

Ing. Decebal BACINSCHI      Nataşa NEMEŞ               Manager Operaţiuni Zonale

                                                                                                        Nicolae Cristea

               Direcţia administraţie publică locală,                                              

                   Liviu- Dan POGOREVICI 
                       Serviciul juridic-contencios,  
    administrarea domeniului public şi privat, publicitate       

                            Marta- Carmen GHIUŢĂ   

